Zuma onttrek Simelane-appèlMenzi Simelane. Foto: Werner Beukes/SAPA Die ommekeer kom nadat die president, die departement van justisie en Simelane dokumente by die Konstitusionele Hof ingedien het waarin hulle die Appèlhof se bevinding betwis dat Simelane se aanstelling ongrondwetlik was. Die Appèlhof het aan die begin van die maand in ‘n eenparige uitspraak bevind dat Zuma nie Simelane se aanstelling twee jaar gelede behoorlik oorweeg het nie. Die DA, wat die saak gedryf het, het Zuma se besluit verwelkom.